અમદાવાદ: કેનેડાના ટોરેન્ટો સ્વામિનારાયણ મંદિરમાં મૂળ ગુજરાતી યુવતી પર થયેલા દુષ્કર્મ મામલે ભૂગર્ભમાં ઊતરી ગયેલા સુજ્ઞયસ્વામીએ ગઇ કાલે એક વીડિયો જાહેર કરી દુષ્કર્મ કર્યું જ નથી અને લાગણીશીલ બનીને વાત કરી એ મારી ભૂલ હતી તેમ જણાવ્યું હતું. સુજ્ઞયસ્વામીના ખુલાસા બાદ પીડિતાએ આજે એક વીડિયો જાહેર કરી જણાવ્યું હતું કે પોતે માનસિક રીતે સ્વસ્થ છે. બનાવ બાદ ડિપ્રેશનમાં આવી ગઇ હતી. સુજ્ઞયસ્વામીએ હકીકતમાં દુષ્કર્મ કર્યું છે.